ddrg/super_eurlex huggingface dataset:
SK Úradný vestník Európskej únie C 24/60

Žaloba podaná 23. novembra 2009 — Comercial Losan/ÚHVT — McDonald’s International Property (Mc. Baby)

(Vec T-466/09)

2010/C 24/106

Jazyk žaloby: španielčina

Účastníci konania

Žalobkyňa: Comercial Losan, SLU (Zaragoza, Španielsko) (v zastúpení: A. Vela Ballesteros, advokát)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: McDonald’s International Property Co. Ltd (Delaware, Spojené štáty americké)

Návrhy žalobkyne

— vyhovieť žalobe podanej proti rozhodnutiu odvolacieho senátu z 1. septembra 2009 — R 1706/2008-1 Mc Baby/Mc Kids týkajúcemu sa konania o námietke č. B 1049362 (prihláška ochrannej známky Spoločenstva 4 441 393) povoliť zápis prihlasovanej ochrannej známky a zaviazať žalovaného na náhradu trov konania.

Žalobné dôvody a hlavné tvrdenia

Prihlasovateľ ochrannej známky Spoločenstva: žalobkyňa.

Prihlasovaná ochranná známka Spoločenstva: obrazová ochranná známka obsahujúca slovný prvok „Mc. Baby“ (prihláška č. 4 741 393) pre výrobky a služby tried 25, 35 a 39.

Majiteľ ochrannej známky alebo označenia, ktoré je základom námietky: McDonald’s International Property Company Ltd.

Ochranná známka alebo označenie, ktoré je základom námietky: obrazová ochranná známka Spoločenstva obsahujúca slovný prvok „Mc Kids“ (ochranná známka č. 3 207 354) pre výrobky tried 16, 25 a 28; slovná ochranná známka Spoločenstva „McDONALD’S“ (ochranná známka č. 62 497) pre výrobky a služby tried 25, 28, 29, 30, 31, 32, 35, 41 a 42; a obrazová ochranná známka obsahujúca slovný prvok „McDONALD’S“ (ochranná známka č. 62 521) pre výrobky a služby tried 25, 28, 29, 30, 31, 32, 35, 41 a 42.

Rozhodnutie námietkového oddelenia: čiastočné vyhovenie námietke.

Rozhodnutie odvolacieho senátu: čiastočné vyhovenie odvolaniu.

Dôvody žaloby: nesprávny výklad a aplikácia článku 8 ods. 1 písm. b) nariadenia č. 40/04, nahradeného nariadením č. 207/2009.
SK Úradný vestník Európskej únie C 282/58

Žaloba podaná 30. septembra 2009 — SPAR/ÚHVT — SPA Group Europe (SPA GROUP)

(Vec T-378/09)

2009/C 282/109

Jazyk žaloby: nemčina

Účastníci konania

Žalobkyňa: SPAR Handelsgesellschaft mbH (Schenefeld, Nemecko) (v zastúpení: R. Kaase a J.-C. Plate, Rechtsanwälte)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: SPA Group Europe Ltd & Co. KG (Nürnberg, Nemecko)

Návrhy žalobkyne

— zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 16. júla 2009 vo veci R 123/2008-1 z dôvodu nezlučiteľnosti s článkom 8 ods. 1 písm. b) nariadenia (ES) č. 40/94 (1),

— zaviazať Úrad pre harmonizáciu vnútorného trhu (ochranné známky a vzory) na náhradu trov konania.

Žalobné dôvody a hlavné tvrdenia

Prihlasovateľ ochrannej známky Spoločenstva: SPA Group Europe Ltd & Co. KG.

Prihlasovaná ochranná známka Spoločenstva: slovná ochranná známka „SPA GROUP“ pre tovary a služby zaradené do tried 16, 35, 41 a 44 (prihláška č. 4 038 171).

Majiteľ ochrannej známky alebo označenia, ktoré je základom námietky: žalobkyňa.

Ochranná známka alebo označenie, ktoré je základom námietky: nemecká obrazová ochranná známka „SPAR“ pre výrobky a služby zaradené do tried 1-36 a 38-41 (č. 30 108 039.9) a nemecká obrazová ochranná známka „SPAR“ pre služby zaradené do tried 35, 36 a 39 (č. 30 404 087.8).

Rozhodnutie námietkového oddelenia: zamietnutie námietky.

Rozhodnutie odvolacieho senátu: zamietnutie odvolania.

Dôvody žaloby: porušenie článku 8 ods. 1 písm. b) nariadenia (ES) č. 40/94, keďže medzi ochrannými známkami existuje nebezpečenstvo zámeny.

(1) Nariadenie Rady (ES) č. 40/94 z 20. decembra 1993 o ochrannej známke Spoločenstva (Ú. v. ES L 11, s. 1; Mim vyd. 17/001, s. 146).
SK Úradný vestník Európskej únie C 282/51

Žaloba podaná 16. septembra 2009 — Centraal bureau voor de statistiek/Komisia

(Vec T-361/09)

2009/C 282/98

Jazyk konania: holandčina

Účastníci konania

Žalobca: Centraal bureau voor de statistiek (Den Haag, Holandsko) (v zastúpení: R. van den Tweel, Rechtsanwalt)

Žalovaná: Komisia Európskych spoločenstiev

Návrhy žalobcu

— zrušiť rozhodnutie Komisie zo 7. júla 2009, ESTAT/E-1/ME/ykl/eb D(2009) 10188, týkajúce sa konečného vyplatenia príspevkov na výdavky vynaložené na prieskumy štruktúry za rok 2005 vo výške 546 818,77 eura,

— subsidiárne, zaviazať Komisiu na doplatenie príspevku vo výške 38 295,55 eura vrátane úrokov za obdobie od štyridsiateho piateho dňa po prijatí rozhodnutia zo 7. júla 2009 až do dňa skutočného zaplatenia,

— v každom prípade zaviazať Komisiu na náhradu trov konania.

Žalobné dôvody a hlavné tvrdenia

Podľa názoru žalobcu je napadnuté rozhodnutie v rozpore tak s nariadením Rady (EHS) č. 571/88 z 29. februára 1988 o organizovaní prieskumu štruktúry poľnohospodárskych podnikov v spoločenstve v rokoch 1988 až 1997 (Ú. v. ES L 56, s. 1; Mim. vyd. 03/008, s. 10) v znení zmien a doplnení a s dohodou, ktorú žalobca uzatvoril s Komisiou a ktorá sa týkala príspevkov Spoločenstva na výdavky prieskumu štruktúry za rok 2005 v Holandsku (zmluva č. 62102.2005.001-2005.055), ako aj so zásadami právnej istoty a ochrany legitímnej dôvery, ako aj s povinnosťou odôvodnenia. V rozhodnutí žalovanej je v každom prípade nesprávne vypočítaný príspevok, ktorý požaduje žalobca.

Žalobca vo svojom prvom žalobnom dôvode poukazuje na to, že mu Komisia neoprávnene nevyplatila príspevok v zmysle článku 14 ods. 1 nariadenia č. 571/88, ale na miesto toho ho vyzvala, aby predložil presnejšie údaje o vynaložených výdavkoch a nie iba údaje o počte poľnohospodárskych podnikov, zahrnutých v prieskume. Keďže článok 14 tohto nariadenia výslovne stanovuje maximálnu sumu 700 000 eur pre každý dotknutý poľnohospodársky podnik, je akýkoľvek odlišný výklad nezlučiteľný so zásadou ochrany legitímnej dôvery a so zásadou právnej istoty.

Ako druhý žalobný dôvod žalobca uvádza, že článok II.14.3 dohody uzatvorenej medzi ním a Komisiou nie je upatniteľný na výdavky, ktoré vyúčtovalo Ministerie van landbouw (Ministerstvo poľnohospodárstva). Komisia neoprávnene nezohľadnila tieto výdavky v celom rozsahu ako skutočne vynaložené výdavky, ktoré podliehajú podpore. V každom prípade rozhodnutiu Komisie chýba primerané odôvodnenie.

Napokon sa žalobca subsidiárne odvoláva na to, že výdavky podliehajúce podpore — v prípade, ak by bol článok II.14.3 dohody napriek tomu uplatniteľný —, boli vypočítané nesprávne alebo spôsobom, ktorý bez ďalšieho odôvodnenia nie je zrozumiteľný, keďže Komisia neoprávnene zahrnula nepriame produktívne hodiny do výpočtu použiteľnej hodinovej sadzby. Argumentácia Komisie nie je v napadnutom rozhodnutí vyjadrená jasne a jednoznačne. Z toho dôvodu prijaté rozhodnutie v každom prípade porušuje povinnosť odôvodnenia.
SK Úradný vestník Európskej únie C 167/18

Žaloba podaná 13. mája 2009 — Lan Airlines/ÚHVT — Air Nostrum (LÍNEAS AÉREAS DEL MEDITERRÁNEO LAM)

(Vec T-194/09)

2009/C 167/36

Jazyk žaloby: španielčina

Účastníci konania

Žalobkyňa: Lan Airlines, SA (v zastúpení: E. Armijo Chávarri a A. Castán Péréz-Gómez, advokáti)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: Air Nostrum, Lineas Aéreas del Mediterráneo, SA (Manises, Španielsko)

Návrhy žalobkyne

— zrušiť rozhodnutie štvrtého odvolacieho senátu Úradu pre harmonizáciu vnútorného trhu z 19. februára 2009 vydaného vo veci R 0107/2008-4 a výslovne zaviazať ÚHVT na náhradu trov konania.

Žalobné dôvody a hlavné tvrdenia

Prihlasovateľ ochrannej známky Spoločenstva: Air Nostrum, Líneas Aéreas del Mediterráneo S.A.

Prihlasovaná ochranná známka Spoločenstva: slovná ochranná známka „LINEAS AEREAS DEL MEDITERRANEO LAM“ (prihláška č. 4 448 061) pre výrobky a služby zaradené do triedy 39.

Majiteľ ochrannej známky alebo označenia, ktoré je základom námietky: žalobkyňa.

Ochranná známka alebo označenie, ktoré je základom námietky: slovná ochranná známka Spoločenstva „LAN“ (č. 3 350 899) pre služby zaradené do tried 35, 39 a 43, ako aj obrazová ochranná známka Spoločenstva tvorená slovom „LAN“ ohraničeným hviezdou (č. 3 694 957) pre služby zaradené do triedy 39.

Rozhodnutie námietkového oddelenia: zamietnutie námietky v celom rozsahu.

Rozhodnutie odvolacieho senátu: zamietnutie odvolania.

Dôvody žaloby: nesprávne uplatnenie článku 8 ods. 1 písm. b) nariadenia č. 40/94 (nahradeného nariadením č. 207/2009).
—

Komisia sa v dôsledku nesprávneho uplatnenia kritérií stanovených v prílohách I, II a III smernice 92/43 dopustila chyby pri vymedzení obvodu SCI Acebuchales, ktorý zasahuje do hospodárskej usadlosti. Ako vyplýva zo správy o životnom prostredí, ktorú vypracovala poradenská spoločnosť Istmo '94, z 1 759 ha poľnohospodárskej usadlosti, ktoré spadajú pod SCI Acebuchales, 877 ha nespĺňa environmentálne požiadavky stanovené smernicou 92/43 na to, aby mohli byť zahrnuté do SCI. Nesprávne uplatnenie kritérií prílohy III smernice 92/43 zo strany Komisie spôsobilo, že veľká časť pozemkov vo vlastníctve žalobkyne, ktoré nespĺňajú environmentálne požiadavky, bola považovaná za SCI, čo navyše znamená porušenie zásad proporcionality a zákonnosti, na ktorých stojí právo Spoločenstva.
SK Úradný vestník Európskej únie C 141/43

Žaloba podaná 24. marca 2009 — Viasat Broadcasting UK/Komisia

(Vec T-114/09)

2009/C 141/93

Jazyk konania: angličtina

Účastníci konania

Žalobca: Viasat Broadcasting UK Ltd (Londýn, Spojené kráľovstvo) (v zastúpení: S. Kalsmose-Hjelmborg a M. Honoré, lawyers)

Žalovaná: Komisia Európskych spoločenstiev

Návrhy žalobcu

— zrušiť rozhodnutie Komisie Európskych spoločenstiev zo 4. augusta 2008 vo veci N 287/2008 a

— zaviazať žalovanú na náhradu trov konania.

Žalobné dôvody a hlavné tvrdenia

Touto žalobou sa žalobca domáha zrušenia rozhodnutia Komisie zo 4. augusta 2008 vo veci N 287/2008 (1), ktorým Komisia schválila na základe článku 87 ods. 3 písm. c) ES pomoc na záchranu od Dánska pre TV 2 Danmark A/S (ďalej len „TV 2“).

Žalobca tvrdí, že uvedená pomoc nespĺňa podmienky stanovené v článku 87 ods. 3 písm. c) tým, že porušuje zásadu primeranosti stanovenú v uvedenom ustanovení, podľa ktorého podpora „nepriaznivo neovplyvní podmienky tak, že by to bolo v rozpore so spoločným záujmom“. Konkrétne žalobca po prvé tvrdí, že Komisia sa dopustila nesprávneho právneho posúdenia, keď rozhodla že TV 2 je „firma v ťažkostiach“ v zmysle usmernení Spoločenstva o štátnej pomoci na záchranu a reštrukturalizáciu firiem v ťažkostiach (2). Po druhé žalobca namieta, že Komisia sa dopustila nesprávneho právneho posúdenia, keď rozhodla, že pomoc na záchranu sa obmedzovala len na to, čo bolo nevyhnutné na udržanie obchodnej činnosti TV 2 a pomoc nebola poskytnutá v takej výške, ktorá umožňovala TV 2 investovať do nových činností alebo sa správať na trhu agresívne. Po tretie žalobca tvrdí, že Komisia sa dopustila nesprávneho právneho posúdenia, keď nezohľadnila štátnu pomoc, ktorú získala TV 2 v minulosti.

(1) Zhrnutie napadnutého rozhodnutia bolo uverejnené v Úradnom vestníku Európskej únie (Ú. v. EÚ C 9, 2009, s. 2) a rozhodnutie v znení, ktoré nemá dôverný charakter, je k dispozícii na internetovej stránke http://ec.europa.eu/community_law/state_aids/

(2) Usmernenia Spoločenstva o štátnej pomoci na záchranu a reštrukturalizáciu firiem v ťažkostiach (Ú. v. EÚ C 244, 2004, s. 2).
SK Úradný vestník Európskej únie C 102/21

Žaloba podaná 16. februára 2009 – Meica/ÚHVT – Bösinger Fleischwaren (Schinken King)

(Vec T-61/09)

2009/C 102/33

Jazyk žaloby: nemčina

Účastníci konania

Žalobkyňa: Meica Ammerländische Fleischwarenfabrik Fritz Meinen GmbH & Co. KG (Edewecht, Nemecko) (v zastúpení: S. Russlies, advokát)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: Bösinger Fleischwaren GmbH (Bösingen, Nemecko)

Návrhy žalobkyne

— zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 11. decembra 2008 (vec R 1049/2007-1),

— zaviazať žalovaného na náhradu trov konania.

Žalobné dôvody a hlavné tvrdenia

Prihlasovateľ ochrannej známky Spoločenstva: Bösinger Fleischwaren GmbH.

Prihlasovaná ochranná známka Spoločenstva: slovná ochranná známka „Schinken King“ pre tovary zaradené do tried 29 a 30 (prihláška č. 3 720 968).

Majiteľ ochrannej známky alebo označenia, ktoré je základom námietky: žalobkyňa.

Ochranná známka alebo označenie, ktoré je základom námietky: slovná ochranná známka Spoločenstva „Curry King“ (ochranná známka Spoločenstva č. 2 885 077) pre tovary zaradené do triedy 30 a nemecké slovné ochranné známky „Curry King“ (č. 399 02 969.9) a „King“ (č. 304 04 434.2) pre tovary zaradené do tried 29 a 30.

Rozhodnutie námietkového oddelenia: zamietnutie námietky.

Rozhodnutie odvolacieho senátu: zamietnutie odvolania.

Dôvody žaloby: porušenie článku 8 ods. 1 písm. b) nariadenia (ES) č. 40/94 (1), keďže medzi ochrannými známkami existuje pravdepodobnosť zámeny alebo prinajmenšom pravdepodobnosť asociácie, a porušenie článku 74 ods. 1 veta 2 na základe nedostatočného odôvodnenia.

(1) Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).
SK Úradný vestník Európskej únie C 69/46

Žaloba podaná 12. januára 2009 – Schunk/ÚHVT (Cylindrická časť skľučovadla)

(Vec T-7/09)

(2009/C 69/101)

Jazyk konania: nemčina

Účastníci konania

Žalobkyňa: Schunk GmbH & Co. KG Spann- und Greiftechnik (Lauffen am Neckar, Nemecko) (v zastúpení: C. Koppe-Zafouras, Rechtsanwältin)

Žalovaný: Úrad pre harmonizáciu vnútorného trhu (ochranné známky a vzory)

Návrhy žalobkyne

— zrušiť rozhodnutie prvého odvolacieho senátu z 31. októbra 2008 – vec R 1109/2007-1,

— zaviazať žalovaného na náhradu trov konania.

Žalobné dôvody a hlavné tvrdenia

Prihlasovaná ochranná známka Spoločenstva: ochranná známka znázorňujúca cylindrickú časť skľučovadla pre tovary tried 7 a 8 (prihláška č. 3 098 894).

Rozhodnutie prieskumového pracovníka: zamietnutie prihlášky.

Rozhodnutie odvolacieho senátu: zamietnutie odvolania.

Dôvody žaloby: porušenie článku 7 ods. 1 písm. b) nariadenia (ES) č. 40/94 (1), keďže prihlasovaná ochranná známka má potrebnú rozlišovaciu spôsobilosť. Ďalej má prihlasovaná ochranná známka rozlišovaciu spôsobilosť v dôsledku spôsobu používania podľa článku 7 ods. 3 nariadenia č. 40/94.

(1) Nariadenie Rady (ES) č. 40/94 z 20. decembra 1993 o ochrannej známke Spoločenstva (Ú. v. ES L 11, s. 1; Mim. vyd. 17/01, s. 146).
—

oznámiť menovaciemu orgánu účinky zrušenia napadnutých rozhodnutí, najmä zaradenie do platovej triedy AST 4, platového stupňa 2, a retroaktívnosť vymenovania do platovej triedy AST 4, platového stupňa 2, od dátumu nastúpenia do služobného pomeru,
SK Úradný vestník Európskej únie C 209/63

Žaloba podaná 24. júna 2008 – Coin/ÚHVT – Dynamiki Zoi (FITCOIN)

(Vec T-249/08)

(2008/C 209/112)

Jazyk žaloby: angličtina

Účastníci konania

Žalobca: Coin SpA (Mestre, Benátky, Taliansko) (v zastúpení: P. Perani a P. Pozzi, advokáti)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: Dynamiki Zoi Anonymi Etairia (Peristeri, Grécko)

Návrhy žalobcu

— zmeniť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 15. apríla 2008 vo veci R 1429/2007-1,

— zamietnuť prihlášku ochrannej známky Spoločenstva č. 3 725 298 „FITCOIN“ a

— zaviazať ďalšieho účastníka konania na náhradu trov konania, vrátane trov konania v námietkovom a odvolacom konaní pred ÚHVT.

Žalobné dôvody a hlavné tvrdenia

Prihlasovateľ ochrannej známky Spoločenstva: ďalší účastník konania pred odvolacím senátom.

Prihlasovaná ochranná známka Spoločenstva: slovná ochranná známka „FITCOIN“ pre výrobky a služby zaradené do tried 16, 25, 28, 35, 36 a 41 – prihláška č. 3 725 298.

Majiteľ ochrannej známky alebo označenia, ktoré je základom námietky: žalobca.

Ochranná známka alebo označenie, ktoré je základom námietky:talianska ochranná známka „coin“, zápis č. 160 126, pre výrobky zaradené do triedy 25; talianska ochranná známka „coin“, zápis č. 253 233, pre výrobky a služby zaradené do tried 16, 25, 28, 35, 36 a 41; talianska ochranná známka „coin“, zápis č. 240 305, pre výrobky a služby zaradené do tried 16, 25, 28, 35, 36 a 41; talianska ochranná známka „coin“, zápis č. 169 548, pre výrobky a služby zaradené do tried 16, 25, 28, 35, 36 a 41, s platnosťou aj pre Benelux, Francúzsko, Maďarsko, Rakúsko a Portugalsko; talianska ochranná známka „coin“, zápis č. 240 286 pre výrobky a služby zaradené do triedy 25, s platnosťou aj pre Benelux, Francúzsko, Maďarsko a Rakúsko; ochranná známka Spoločenstva „coin“, zápis č. 109 827 pre výrobky a služby zaradené do tried 16, 25, 28 a 35; medzinárodná ochranná známka „coin“, zápis č. R 381 015 pre výrobky a služby zaradené do tried 16, 25, 28, 35, 36 a 41, s platnosťou aj pre Benelux, Nemecko, Španielsko, Francúzsko, Maďarsko, Rakúsko, Portugalsko a Slovinsko.

Rozhodnutie námietkového oddelenia: zamietnutie námietky v celom rozsahu.

Rozhodnutie odvolacieho senátu: zamietnutie odvolania.

Dôvody žaloby: porušenie článku 8 nariadenia Rady č. 40/94, keďže dotknuté ochranné známky sú si vizuálne a foneticky podobné a výrobky a služby, pre ktoré sú dotknuté ochranné známky zapísané, sú zhodné; porušenie článku 8 nariadenia Rady č. 40/94, keďže používanie prihlasovanej ochrannej známky môže spôsobiť pravdepodobnosť zámeny.
SK Úradný vestník Európskej únie C 197/33

Žaloba podaná 13. júna 2008 – Impala/Komisia

(Vec T-229/08)

(2008/C 197/58)

Jazyk konania: angličtina

Účastníci konania

Žalobca: Independent Music Publishers and Labels Association (Impala, medzinárodné združenie) (Brusel, Belgicko) (v zastúpení: S. Crosby, J. Golding, solicitors, a I. Wekstein, advokát)

Žalovaná: Komisia Európskych spoločenstiev

Návrhy žalobcu

— zrušiť rozhodnutie Komisie z 3. októbra 2007 vo veci COMP/M.3333-Sony/BMG, ktorým sa koncentrácia vyhlasuje za zlučiteľnú so spoločným trhom a s vykonávaním dohody o EHP v súlade s článkom 8 ods. 2 nariadenia Rady (EHS) č. 4064/89 (1),

— zaviazať Komisiu na náhradu trov konania.

Žalobné dôvody a hlavné tvrdenia

Rozhodnutím K(2004) 2815 z 19. júla 2004 Komisia vyhlásila za zlučiteľnú so spoločným trhom koncentráciu, prostredníctvom ktorej Bertelsmann AG a Sony Corporation of America získali spoločnú kontrolu nad spoločným podnikom Sony BMG, ktorý spája ich činnosti v oblasti hudobných nahrávok (vec COMP/M.3333-Sony/BMG). Rozsudkom z 13. júla 2006 Súd prvého stupňa rozhodnutie Komisie zrušil (2). Po tomto zrušení bola vec opäť oznámená Komisii, ktorá znovu posúdila koncentráciu podnikov za súčasných podmienok na trhu a napadnutým rozhodnutím K(2007) 4507 z 3. októbra 2007 povolila koncentráciu ako zlučiteľnú so spoločným trhom a s vykonávaním dohody o EHP.

Žalobca, ktorý je medzinárodným združením zastupujúcim nezávislé hudobné vydavateľstvá – konkurentov účastníkov koncentrácie, sa domáha zrušenia tohto rozhodnutia. Tvrdí, že Komisia sa tým, že koncentráciu povolila, dopustila zjavne nesprávneho posúdenia a/alebo nesprávne uplatnila právo týkajúce sa kolektívneho dominantného postavenia a/alebo porušila článok 253 ES tým, že:

— nepoužila správne kritériá na posúdenie a že riadne neposúdila existenciu, posilnenie alebo vytvorenie kolektívneho dominantného postavenia na trhu s hudobnými nahrávkami na fyzických nosičoch a na trhu s hudobnými nahrávkami v digitálnych formátoch,

— nevykonala analýzu budúceho vývoja pokiaľ ide o to, či koncentrácia môže posilniť alebo vytvoriť kolektívne dominantné postavenie na trhu s hudobnými nahrávkami na fyzických nosičoch alebo na trhu s hudobnými nahrávkami v digitálnych formátoch, a neposkytla odôvodnenie alebo dostatočné odôvodnenie nevykonania analýzy budúceho vývoja,

— nevykonala riadnu analýzu týkajúcu sa možných účinkov koncentrácie na rozhodovanie spotrebiteľov a kultúrnu diverzitu alebo nevykonala analýzu ich budúceho vývoja a

— nakoniec, nekonštatovala, že koncentrácia posilňuje alebo vytvára kolektívne dominantné postavenie na trhu s hudobnými nahrávkami na fyzických nosičoch alebo na trhu s hudobnými nahrávkami v digitálnych formátoch.

(1) Nariadenie Rady (EHS) č. 4064/89 z 21. decembra 1989 o kontrole koncentrácií medzi podnikmi (Ú. v. ES L 395, s. 1; Mim. vyd. 08/001, s. 31).

(2) Rozsudok z 13. júla 2006, Impala/Komisia, T-464/04, Zb. s. II-2289, proti ktorému bolo podané odvolanie, vec C-413/06 P, Bertelsmann a Sony Corporation of America/Impala.
—

zrušiť oznámenie o vyhlásení zadávacieho konania EuropeAid/126225/C/SER/CY na zadanie zákazky nazvanej „Technical Assistance for engineering works for waste management infrastructure and rehabilitation of dumping sites in the northern part of Cyprus“, ktoré bolo uverejnené iba v anglickom jazyku na internetovej stránke http://ec.europa.eu/europaid/tender/data/ 8. decembra 2007 alebo približne v tento deň, a zrušiť článok 5 a článok 28.2 oznámenia,
SK Úradný vestník Európskej únie C 107/34

Žaloba podaná 19. februára 2008 – CureVac/ÚHVT – Qiagen (RNAiFect)

(Vec T-80/08)

(2008/C 107/57)

Jazyk žaloby: nemčina

Účastníci konania

Žalobkyňa: CureVac GmbH (Tübingen, Nemecko) (v zastúpení: F. von Stosch, advokát)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: Qiagen GmbH (Hilden, Nemecko)

Návrhy žalobkyne

— zrušiť rozhodnutie prvého odvolacieho senátu Úradu pre harmonizáciu vnútorného trhu z 11. decembra 2007 vo veci odvolania R 1219/2006-1 týkajúce sa námietky č. B 771 495,

— zamietnuť prihlášku ochrannej známky Spoločenstva č. 3 304 813,

— zaviazať žalovaného na náhradu trov konania.

Žalobné dôvody a hlavné tvrdenia

Prihlasovateľ ochrannej známky Spoločenstva: Qiagen GmbH.

Prihlasovaná ochranná známka: slovná ochranná známka „RNAiFect“ pre tovary a služby zaradené do tried 1, 5 a 9 (prihláška č. 3 304 813).

Majiteľ ochrannej známky alebo označenia, ktoré je základom námietky: žalobkyňa.

Ochranná známka alebo označenie, ktoré je základom námietky: slovná ochranná známka „RNActive“ pre tovary a služby zaradené do tried 1 a 5 (ochranná známka Spoločenstva č. 2 953 768), pričom námietky boli vznesené proti zápisu niektorých tovarov zaradených do tried 1 a 5.

Rozhodnutie námietkového oddelenia: zamietnutie námietky.

Rozhodnutie odvolacieho senátu: zamietnutie odvolania.

Dôvody žaloby: porušenie článku 8 ods. 1 písm. b) nariadenia (ES) č. 40/94 (1), keďže medzi predmetnými ochrannými známkami existuje na základe zhodnosti tovarov a podobnosti ochranných známok pravdepodobnosť zámeny.

(1) Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).